All Blacks ontbied groentjie-slot | Netwerk24
01 Oktober 2020 12:48
Die Crusaders-slot Mitchell Dunshea is na die All Black-kamp ontbied en sal moontlik volgende week sy toetsdebuut teen die Wallabies maak. Foto: Getty Images
Mitchell Dunshea is na die Nieu-Seelanders se kamp ontbied nadat Quinten Strange 'n enkelbesering opgedoen het.
Strange, nes Dunshea 'n voormalige junior All Black, het 'n enkelbesering opgedoen en sal na verwagting vir agt weke op die kantlyn wees.
Die All Blacks sal ook sonder die dienste van die Crusaders-senter Braydon Enner wees. Hy het 'n kniebesering opgedoen.
Ian Foster, die All Blacks se afrigter, het darem die afgelope week ook 'n bietjie goeie nuus aan die beseringsfront gehad. Die kragtige senter Ngani Laumape (gebreekte arm) en die ervare slot Scott Barrett (voet-operasie) het van hul onderskeie beserings herstel en oefen weer voluit saam met die All Blacks.
Die eerste Bledisloebeker-toets teen die Wallabies word op 11 Oktober in Wellington beslis. – Reuters